SARL-NUUS - SONDAG 17 OKTOBER 2010 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'ARMIT en volg die skakels soos aangedui. Vir oudio via Echolink, 
koppel met ZSOJPL-R. 


Hierdie en vorige bulletins kan van www.sarl.org.za afgelaai word, en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTEL 


Dit is met leedwese dat ons aankondig dat Ivan Lister, ZSGAUT, se sleutel op 
9 Oktober stil geraak het. Hy was 79 jaar oud. Ons innige meegevoel aan sy 
dogter Cathy, kleinkinders, agterkleinkinders ander familie en vriende. 


(POUSE) 
In die nuus vandag; 


DIE PRESIDENT SE NET DEK VANAAND DIE ONTWERP RADIOFREK- 
WENSIESPEKTRUMREGULASIES 


RADIOAMATEURS VERSKAF KOMMUNIKASIE TYDENS DIE CHILEENSE 
MYNRAMP 


SARL-LIDMAATSKAP 


U luister na ZS6SRL. Bly ingeskakel vir meer besonderhede en ander belangrike 
en interessante nuusitems. 


DIE PRESIDENT SE NET DEK VANAAND DIE ONTWERP-RADIOFREKWENSIESPEKTRUMREGULA 


Die ontwerp-radiofrekwensiespektrumregulasies word vanaand om 19:30 tydens 
die President se Net bespreek. Die Raad van die SARL het die ontwerpregulasies 
deeglik ter tafel gelê en sekere probleme geidentifiseer. Dit word vanaand onder 
die soeklig geplaas. 


Die konsepantwoord deur die SARL aan OKOSA sal van vanoggend beskikbaar 
wees op www.sarl.org.za. Die finale antwoord sal teen 31 Oktober vir oordrag 
aan OKOSA gereed wees. 


Die Net word uitgesaai op 2 m van herhalers in Kaapstad, die Port Elizabeth- 
herhalernetwerk, Durban en Pretoria. Daar sal ook 'n herleiding wees op die 
Laeveldse herhalernetwerk. Op HF word dit herlei op 3 718 kHz. Dit word 
ook gestroom word op die Internet, asook op Echolink deur ZS6FCS. Vir meer 
inligting besoek www.sarl.org.za en klik op ARMI. 


RADIOAMATEURS VOORSIEN KOMMUNIKASIE TYDENS DIE 
CGHILEENSE MYNRAMP 


Die heldhaftige redding van die 33 vasgekeerde mynwerkers in die San José-myn 
van meer as 700 m diep, het die verbeelding van die ganse wêreld aangegryp. Die 
myners wat vir 69 dae vasgekeer was (5 km van die myningang af) was almal 
in merkwaardig goeie gesondheid toe hulle deur middel van `n doelgemaakte 
kapsule, die Fenix, na die oppervlak gebring is. Dit is die langste tyd wat enige 
vasgekeerde mynwerkers nog ooit lewend na die oppervlak gebring is. 


Volgens die Radio Club de Chile (RCCH), dié land se TARU-lidvereniging, het 
radioamateurs van die Radio Club Copiapé, CGE1CPI, ondersteunende kommu- 
nikasie verleen tussen die amptenary en die noodtoerusting-operateurs in die 
San José-mynkompleks, asook die gesinne van die vasgekeerde mynwerkers en 
die amptenary in Copiapé. Die myn is in die Atacama-woestyn, sowat 43 km 
van die Chileense dorp Copiapê. 


“Daar is geen ander wyse van kommunikasie op die toneel nie,” het Radio Club 
Copiapo se President José Maldonado Lazo, GE1RXY, tydens die reddingsop- 
erasie gesê. Die groep werk in die area van die myn met drie telefone, terwyl 
radioamateurs in Copiapé al die nodige doen vir SENCO ( konstruksiefirma), 
SAMU (ambulanse en noodhulp), die binnelandse administrasie, brandweer en 
polisie. Ons doen dit met graagte. 


Sommige van die 80 lede van die Radio Club Copiapé het radioamateurtoerust- 
ing in die mynkompleks opgerig en vrywilligers van die klub het sedert die 
instorting op 5 Augustus gebeur het, in skofte ondersteuningskommunikasie 
verskaf. Dié diens, saam met addisionele mobiele polisiestasies, hospitale en 
die brandweer het almal wat betrokke was, op hoogte gehou met die behoeftes 
en dringende vereistes. Die Suid-Afrikaanse firma Murray en Roberts het die 
gespesialiseerde boortoerusting voorsien. 


SARL-LIDMAATSKAP 


Die lidmaatskap van die SARL staan tans op 1 348, wat nog 112 kort is van die 
verwagte teiken van 1 460. Indien u nog nie u lidmaatskap hernu het nie, doen 
dit onverwyld. Skakel Mariska Maandag by 011 675 2493. 


REGSTELLING 


In verlede week se Engelse bulletin is daar in die item oor die President se Net 
en die veranderinge aan die radioregulasies, berig dat die ZR-lisensiehouers se 
kraguitset na 29 dBW verhoog gaan word. Dit moes egter 20 dBW gelees het. 
Ons maak verskoning vir enige ongerief wat dit kon veroorsaak het. 


KLUBNUUS 


Die Rustenburg Radioamateurklub is al geruime tyd sluimerend. Hulle is egter 
nou weer besig om weer die drade bymekaar te maak. Hulle vra almal in hul 
omgewing op hul webtuiste aan te meld by www.zsêrtb.co.za. en te noem waar 


u tuiste tans is. Hulle sien daarna uit om van u elkeen te hoor. U kan hulle ook 
skakel deur u e-posadres aan hul per SMS te stuur na (72 828 1709. 


KOMPETISIENUUS 


Die SARL ORP-kompetisie vind 23 Oktober plaas. Nadere besonderhede is by 
www.sarl.org.za bekombaar. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die sonaktiwiteitsvlak steeds laag is. 
Die nuwe Sonvlek 1 113 het sy aankoms met 'n kragtige uitbarsting aangekondig. 
Verder help Sonvlek 1 112 om HF lewendig te hou. Die voorspelde effektiewe 
sonvlektelling vir die week gaan minder as 20 wees. 


20 m is die beste keuse vir DX, gevolg deur 15- en 10 m. Smiddae en tot na 
die son gesak het behoort toestande na Indië goed wees. In die middae gaan 
toestande eers op 10 m en dan later op 15- en 20 m na Europa goed wees. 
Kontakte met Australië en Nieu-Seeland is met sonsopkoms op 20 m moontlik 
en ook op 40 m na sonsondergang. Kontakte met die VSA is uiteindelik weer 
op 15 m gedurende die vroeë aand moontlik. 15 m-openinge na Brasilië en Suid- 
Amerika is smiddae moontlik. Met goeie 15- en 20 m-openinge kan 17 m vol 
verrassings wees. 


30 m kan vir die digitale en gelykgolfentoesiaste baie lonend wees met openinge 
na verskeie dele van die wêreld. 


Plaaslik is 40 m die beste keuse met 20- en 30 m, wat goeie kontakte oor die 
langer afstande kan oplewer. Vroegoggend en laatmiddag is 80 m die beste 
keuse, veral oor die korter afstande. 


Saans is 80 m die beste keuse. 
Besoek gerus www.spaceweather.co.za vir meer inligting. 
DAGBOEK VAN GEBEURE 


17 Oktober - Presidentsnet om 19:30 i.v.m. konsep-radioregulasies. 23 Oktober 
die SARL se @ORP-wedstryd. 


Ons sluit vandag se bulletin op, n gelukkige noot af: 


Die President, die Raad en lede van die SARL wens Bert Howes, ZS6HS, van 
harte geluk met sy 95ste verjaardag vandag 17 Oktober 2010. 


Bert is ongetwyfeld een van die oudste en mees aktiewe radioamateurs in die 
wêreld. Hy is in 1935 as ZS1AL in Kaapstad vir die eerste keer gelisensieer. 


Bert is vir 75 jaar ononderbroke lid van die SARL en is in 2008 met die Presi- 
dentstoekenning van die SARL vereer. 


Gedurende sy 75 jaar as radioamateur was Bert baie aktief op 5 m, 6 m, BHF, 
UHF en maankaatsing en was n inspirasie veral vir hulle wat in die hoër frek- 
wensies aktief is. 


As ZS1AL was hy die eerste om die BBC TV-klank op 41,5 MHz in 19387 in 
die Unie van Suid-Afrika te ontvang en ook oor die langste afstand soos deur 
die BBC bevestig. In die vroeër dae het hy ook pionierswerk verrig met 5m- 
uitsendings vanaf Tafelberg en was ook die eerste om op 6 m n DX-kontak te 
maak toe hy in 1947 met MD5KW n @OSO gevoer het. 


Kolonel Bert Howes het van 1939 tot 1945 gedurende WO?2 in Noord-Afrika 
diens gedoen en was vir kommunikasie die regterhand van Genl. Dan Pienaar 
en het slegs in 1980 as professionele soldaat met pensioen uitgetree. 


Bert en sy eggenote Jenny sal in Desember 2010 die 57ste herdenking van hulle 
troudag vier. Hulle woon steeds in hulle eie huis. 


Bert, ons beste wense aan jou en Jenny. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te stuur. Stuur dit - indien moontlik - in 
beide Engels en Afrikaans na www.sarl.org.za/newsinbox.asp, nie later as die 
Donderdag voor uitsending nie. 


Die SARL nooi u ook om te luister na die program “Amateur Radio Mirror 
International” wat om 10:00 SAT op 145,750 MHZz in die Pretoria-gebied uit- 
gesaai word, met herleidings op 7 (082, 7 205 en 17 860 kHz. Daar is ook 'n 
“podcast”-uitsending waarna geluister kan word. Vir oudiostrome en Echolink 
deur ZS6FCS, besoek www.sarl.org.za, klik op 'ARMT' en volg die skakels. `n 
Heruitsending vind Maandagaande om 22:05 SAT op 3 215 kHz plaas. Sentech 
borg die uitsendings op die nie-amateurfrekwensies. 


Ten slotte: Die redaksie van SARL-nuus swoeg al `n geruime tyd om `n behoor- 
like Afrikaanse vertaling vir “podcast” te kry. Indien u voorstelle het, stuur 
dit asseblief aan Jannie, ZROPHD, met e-posadres janniedb@mweb.co.za of aan 
enige van die redaksie. 


U het geluister na `n bulletin wat deur Gustav, ZSGBWN, opgestel is. Die 
bulletinredakteur was Jannie, ZR6OPHD. 


Dankie dat u saamgeluister het, 73. 


/EX 


